SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-76-14/23

**2023. gada 14. decembrī plkst. 10.30**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Jānis Skrastiņš**

**Ainars Latkovskis**

**Ināra Mūrniece**

**Uģis Rotbergs**

**Edvīns Šnore**

**Atis Švinka**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1.** **Grozījums Ārējās sauszemes robežas infrastruktūras izbūves likumā (469/Lp14) 1. lasījumam.**

**2. Dažādi.**

R.Bergmanis atklāj sēdi un iepazīstina ar izskatāmo darba kārtību. Atgādina, ka komisijas vakardienas sēdē konceptuāli ir pārrunāts šodien izskatāmais likumprojekts, iebildumi nav izskanējuši. Likumprojektu izstrādājusi IeM, lūdz atbalstīt likumprojektu un ierosina lemt par steidzamības piešķiršanu likumprojektam.

**1. Grozījums Ārējās sauszemes robežas infrastruktūras izbūves likumā (469/Lp14) 1. lasījumam.**

**R.Bergmanis** dod vārdu Juridiskā biroja pārstāvim.

**L.Millere** komentē, ka JB nav konceptuālu iebildumu likumprojekta virzīšanai izskatīšanai Saeimā 1. lasījumā.

Likumprojekta teksts ir situācijai atbilstošs, šāds risinājums tiek piedāvāts akūtas nepieciešamības dēļ – vakardienas sēdē tika sniegti attiecīgi pamatojumi.

Tas, protams, ir radikāls solis un iespējams var izraisīt tiesvedības iespējas (visticamāk par naudas lietām), bet valdība noteikti ar to ir rēķinājusies.

JB nav nekas piebilstams par likumprojektu.

**R.Bergmanis** aicina balsot un atbalstīt **steidzamības** noteikšanu šim likumprojektam.

*Notiek balsošana.*

*Par – 8; pret – nav; atturas – nav.*

*Deputāti* ***atbalsta*** *likumprojekta* ***steidzamību****.*

**R.Bergmanis** aicina deputātus **atbalstīt** likumprojekta virzību **1.lasījumam** Saeimā.

*Notiek balsošana.*

*Par – 8; pret – nav; atturas – nav.*

*Deputāti* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**R.Bergmanis** aicina noteikt **referentu** šim likumprojektam un piedāvā savu kandidatūru referentam par likumprojektu.

*Deputātiem nav iebildumu.*

***Referents*** *likumprojektam –* ***R.Bergmanis****.*

**R.Bergmanis** aicina virzīt likumprojektu **bez priekšlikumu iesniegšanas termiņa noteikšanas** un izskatīt Saeimas 14. decembra sēdē gan 1. lasījumā, gan 2. lasījumā,bet nepieciešamības gadījumam aicina noteikt **priekšlikumu iesniegšanas termiņu** **otrajam lasījumam –** **15. decembris,** paredzot likumprojekta izskatīšanu komisijas sēdē 20. decembrī, bet Saeimas sēdē – 21. decembrī**.**

*L.Millere piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Ārējās sauszemes robežas infrastruktūras izbūves likumā” (469/Lp14)unvirzīt izskatīšanai Saeimas 14. decembra sēdē gan 1., gan 2. lasījumā;

- lūgt Saeimu noteikt likumprojektam steidzamību;

- virzīt likumprojektu bez priekšlikumu iesniegšanas termiņa noteikšanas, bet nepieciešamības gadījumā lūgt noteikt priekšlikumu iesniegšanas termiņu 2. lasījumam – 15. decembri;

- noteikt par referentu R.Bergmani;

- lūgt Saeimu likumprojekta izskatīšanu 2. lasījumā iekļaut Saeimas 21. decembra sēdes darba kārtībā.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.40.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa